KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. július 27-i rendkívüli ülésére)


TÁRGY: 		ÉPÜLETFELTÜNTETÉS ÉS FÖLDHASZNÁLATI JOG ALAPÍTÁSA A KISKŐRÖS 2035/34 HRSZ-Ú INGATLAN TERÜLETÉN


Kiskőrös Város Önkormányzata a Kiskőrösi Önkormányzat Kommunális Szolgáltató Nonprofit Kft.-vel (a továbbiakban: Kőröskom Kft.) a TOP-1.1.3-16 kódszámú Helyi gazdaságfejlesztés elnevezésű pályázati kiírásra benyújtott „A kiskőrösi kistermelői piac infrastrukturális fejlesztése” című TOP-1.1.3-16-BK1-2017-00009 azonosítószámú projekt keretében napi termelői piac megvalósítása érdekében a 2035/34 hrsz-ú ingatlanon lévő épületek átalakításával/építésével alakítja ki az új piaccsarnok épületegyüttesét. Az épületekre a Bács-Kiskun Vármegyei Kormányhivatal Építésügyi és Örökségvédelmi Főosztálya BK/ETDR/410-4/2023. számon a használatbavételt engedélyezte.
A 2035/34 hrsz-ú ingatlan 6768/9524-ed tulajdoni hányadban az Önkormányzat, 2756/9524-ed tulajdoni hányadban a Kőröskom Kft. tulajdonában van. Az ingatlan területén lévő 2035/34/A hrsz-on nyilvántartott épület 1/1 arányban az Önkormányzat tulajdona.
A 2035/34/A hrsz-ú épület alapterülete a bővítés során 212 m2 területrésszel növekedett. 
A 2035/34 hrsz-ú ingatlan területén 114 m2 területen hulladéktároló épült, mely az Azimut Földmérő Kft 200/2022. munkaszámú változási vázrajza – előterjesztés melléklete - szerint 2035/34/B hrsz-on kerül az ingatlan-nyilvántartásban feltüntetésre.

A 2035/34 hrsz-ú ingatlan tulajdonosai Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 14.) pontja alapján - a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is –, mint helyben biztosítandó kötelező önkormányzati feladatellátásra tekintettel az ingatlan területére, a 2035/34/B épület alatti földterületre és az épület körbejárhatóságára tekintettel, az épült mindenkori birtokosa részére ingyenes földhasználati jogot alapítanak. Az ingyenes földhasználati jog a közfeladat ellátásának időtartamára szól.

Tekintettel arra, hogy a 2035/34 hrsz-ú ingatlan az Önkormányzat és a Kőröskom Kft. közös tulajdona, a rajta épült épület ingatlan-nyilvántartásban történő feltüntetéséről a tulajdonosoknak okiratba foglalt megállapodása szükséges.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2023. július 25.


	Domonyi László s.k.,
	polgármester


HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzatának 6768/9524-ed tulajdoni hányadát képező 2035/34. hrsz-ú ingatlan területén a Kőröskom Nonprofit Kft. kizárólagos tulajdonában lévő, az Azimut Földmérő Kft. 200/2022. munkaszámú változási vázrajzán 2035/34/B hrsz-on feltüntetett 114 m2 alapterületű hulladéktároló épület feltüntetésre kerüljön az ingatlan-nyilvántartásban.

2. egyetért azzal, hogy a 2035/34/B hrsz-on nyilvántartott 114 m2 térmértékű épület alatti földterületre, valamint az épület megközelítésére és körbejárhatóságára Kiskőrös Város Önkormányzata és a Kőröskom Nonprofit Kft., Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 14. pontjára - a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is –, mint közfeladat ellátására figyelemmel ingyenes földhasználati jogot alapítson.

3. egyetért azzal, hogy a 2035/34/B hrsz-ú épület és annak megközelíthetősége érdekében a 2035/34 hrsz-ú ingatlanon az ingyenes földhasználati jog az épület mindenkori birtokosát a 2. pontban nevesített önkormányzati kötelező feladatellátás időtartamára illeti meg.

4. felhatalmazza a polgármestert a határozat-tervezet mellékletét képező szerződés aláírására, valamint az ingatlan-nyilvántartásban történő feltüntetéssel, földhasználati jog alapításával kapcsolatos eljárások lefolytatására, a kapcsolódó jognyilatkozatok megtételére, aláírására.


Felelős:	polgármester
Határidő:	azonnal

